Η **Ένωση Αθλητικογράφων Κύπρου** (ΕΑΚ) (αγγλικά: Cyprus Sports Writers Association) είναι η επαγγελματική ένωση των δημοσιογράφων του αθλητικού ρεπορτάζ στην Κύπρο. Ιδρύθηκε στις 25 Σεπτεμβρίου του 1973, με την ενοποίηση της Ένωσης Αθλητικών Συντακτών Κύπρου (ΕΑΣΚ) η οποία ιδρύθηκε το 1967, και του Συνδέσμου Αθλητικογράφων Κύπρου (ΣΑΚ), η οποία ιδρύθηκε το 1969, από μέλη που είχαν αποχωρήσει από την ΕΑΣΚ.

Μέλη της ΕΑΚ είναι επαγγελματίες δημοσιογράφοι του αθλητικού ρεπορτάζ, σε έντυπο και ηλεκτρονικό Τύπο.

Ιστορία
-------

Η Ένωση Αθλητικογράφων Κύπρου (ΕΑΚ) ιδρύθηκε στις 25 Σεπτεμβρίου του 1973, σε μια εποχή εξαιρετικά δύσκολη, με το σύνολο σχεδόν του κυπριακού λαού να είναι χωρισμένο σε δύο στρατόπεδα, στους Μακαριακούς και τους Γριβικούς, οι δημοσιογράφοι με ειδικότητα στο αθλητικό ρεπορτάζ έκαναν σημαντικό βήμα ενοποίησης των δύο «αντίπαλων στρατοπέδων».

Το 1967 ιδρύθηκε ο πρώτος σύνδεσμος Αθλητικών Συντακτών με την ονομασία ΕΑΣΚ (Ένωση Αθλητικών Συντακτών Κύπρου) και σε αυτόν, συμμετείχαν όλοι οι αθλητικοί συντάκτες της εποχής. Τον Μάιο του 1969, ορισμένα μέλη της ΕΑΣΚ αποσκίρτησαν και δημιούργησαν τον δικό τους σύνδεσμο, με την ονομασία ΣΑΚ (Σύνδεσμος Αθλητικογράφων Κύπρου), δημιουργώντας έτσι σχίσμα στις τάξεις των Κυπριών αθλητικών συντακτών, με βάση τις πολιτικές τους πεποιθήσεις.

Εξαιτίας των πιο πάνω, ο Κυπριακός Οργανισμός Αθλητισμού (ΚΟΑ), ανέλαβε πρωτοβουλία με τους Ανδρέα Χατζηβασιλείου και Σάββα Λαγούδη, για να φέρουν κοντά τις δύο οργανώσεις και διά μέσου αλλεπάλληλων συσκέψεων, άρχισε να καλλιεργείται κλίμα ενωτικό.

Η αντίληψη ότι η AIPS (Διεθνής Ομοσπονδία Αθλητικών Συντακτών), δεν είχε πρόθεση να αναγνωρίσει δύο συνδέσμους από την ίδια χώρα, η δημιουργία ενός νέου, ενιαίου Συνδέσμου, ήταν μονόδρομος, κάτι που έγινε στις 25 Σεπτεμβρίου 1973, με τη διεξαγωγή της ιδρυτικής συνέλευσης της ΕΑΚ.

### Ιδρυτικά μέλη

Ιδρυτικά μέλη της ΕΑΚ ήταν οι Nτίνος Kωνσταντινίδης, Aγησίλαος Tσιαλής, Λάκης Aβρααμίδης, Mπογός Mαχτεσιάν, Ζαχαρίας Κυριάκου, Eυάγγελος Eυαγγελίδης, Nτίνος Θεοδώρου, Φοίβος Xρίστου, Aνδρέας Γεωργιάδης, Iάσων Nικολάου, Άθως Kαραγιάννης, Λουκής Tερεζόπουλος, Tάκης Aντωνιάδης, Aνδρέας Kαμπανελλάρης, Kώστας Σολωμονίδης, Γεώργιος Xατζηνικολάου, Bάσος Kωνσταντίνου, Παναγιώτου Eυριπίδου, Kώστας Πραξιτέλους, Πανίκος Tίτας, Aνδρέας Παφίτης, Άκης Φάντης, Γιώργος Kουμίδης, Πάμπος Pουσής, Mίκης Γεωργίου, Xρίστος Σάββα, Kώστας Aραβής, Mιχαήλ Mίτας, Γιώργος Aναστασίου, Θέμης Θεμιστοκλέους.

Πρώτος πρόεδρος της ΕΑΚ εξελέγη ο Ντίνος Κωνσταντινίδης, ενώ το πρώτο διοικητικό συμβούλιο αποτελείτο επίσης από τους Αγησίλαο Τσιαλή (Αντιπρόεδρος), Λάκη Αβρααμίδη (Γενικό Γραμματέα), Μπογός Μαχντεσιάν (Ταμίας), Ζαχαρία Κυριάκου (β. Γενικό Γραμματέα), Ευάγγελο Ευαγγελίδη, Ντίνο Θεοδώρου (Σύμβουλοι).

Πρόεδροι
--------

Πρώτος πρόεδρος της ΕΑΚ εξελέγη το 1973 ο Ντίνος Κωνσταντινίδης. Τον Νοέμβριο του 1976 πρόεδρος της ΕΑΚ εξελέγη ο Ντίνος Θεοδώρου. Το 1985 πρόεδρος της ΕΑΚ ανέλαβε ο Ζαχαρίας Κυριάκου. Την περίοδο 1999-2001 πρόεδρος της ΕΑΚ ήταν ο Σάββας Κοσιάρης. Από το 2001 μέχρι το 2018 πρόεδρος ανέλαβε ο Παναγιώτης Φελλούκας. Από το 2018, την προεδρία της ΕΑΚ ανέλαβε ο Ηρόδοτος Μιλτιάδους. Το 2022 ο Ηρόδοτος Μιλτιάδους εξελέγη ταμίας της AIPS Europe, της ευρωπαϊκής ένωσης αθλητικού Τύπου.

| Πρόεδρος | Θητεία |
| --- | --- |
| Ντίνος Κωνσταντινίδης | 1973-1976 |
| Ντίνος Θεοδώρου | 1976-1985 |
| Ζαχαρίας Κυριάκου | 1985-1999 |
| Σάββας Κοσιάρης | 1999-2001 |
| Παναγιώτης Φελλούκας | 2001–2018 |
| Ηρόδοτος Μιλτιάδους | 2018–σήμερα |

Σκοποί
------

Οι σκοποί της ΕΑΚ είναι:

α) Η προάσπιση των επαγγελματικών και άλλων συμφερόντων των μελών της.

β) Η καλλιέργεια και ανάπτυξη πνεύματος αμοιβαίας βοήθειας και αλληλεγγύης ανάμεσα στα μέλη της.

γ) Η εξασφάλιση από τις αρμόδιες αθλητικές, δημόσιες και κρατικές αρχές, των αναγκαίων και απαραίτητων διευκολύνσεων για την εκτέλεση των δημοσιογραφικών καθηκόντων των μελών της.

δ) Η εξύψωση του αθλητικού πνεύματος της αθλούμενης νεολαίας και των φιλάθλων.

ε) Η ενθάρρυνση της ανάπτυξης της φυσικής αγωγής και του αθλητισμού σε όλα τα κοινωνικά στρώματα της χώρας.

στ) Η ανάπτυξη διεθνών αθλητικών σχέσεων και επαφών.
ζ) Η μέριμνα για την επιμόρφωση των μελών της.

η) Η προστασία και εξύψωση του κύρους του αθλητικού συντάκτη, στον αθλητικό και ευρύτερο χώρο της Κύπρου και διεθνώς.

Διοικητικό Συμβούλιο 2021-2024
------------------------------

Στις 25 Ιουνίου 2021 πραγματοποιήθηκε η εκλογική γενική συνέλευση της ΕΑΚ, με το πιο κάτω διοικητικό συμβούλιο να εκλέγεται για την τριετία, μέχρι το 2024.

**Πρόεδρος**: Ηρόδοτος Μιλτιάδους

**Αντιπρόεδρος**: Κωνσταντίνος Σκαμπύλης

**Γενικός** **Γραμματέας**: Μικαέλο Παπαδάκης

**Ταμίας**: Μάριος Χατζηστυλλής

**β. Γενικός Γραμματέας**: Ανδρέας Παυλίδης

**β. Ταμίας**: Στέλιος Στέλιου

**Σύμβουλοι**: Μαρίνα Αργυρού, Μιχάλης Αριστείδου, Κυριάκος Κτωρίδης, Χρίστος Αποστολίδης (μέλος Δ.Σ. από το 2021), Αγάθη Κλωνάρη (μέλος Δ.Σ. από το 2021).

Εκδηλώσεις
----------

Η ΕΑΚ διοργανώνει ετησίως τη Γιορτή Αρίστων, η οποία αποτελεί τη σημαντικότερη αθλητική τελετή βράβευσης στην Κύπρο και στην οποία παραδοσιακά δίνει το παρών του ο Πρόεδρος της Κυπριακής Δημοκρατίας, η πολιτική και αθλητική ηγεσία της Κύπρου.

Η Γιορτή των Αρίστων διοργανώνεται υπό την αιγίδα του Κυπριακού Οργανισμού Αθλητισμού.

Η σημαντικότερη αθλητική διάκριση της Κύπρου, το Αριστείο της ΕΑΚ, δίνεται κατά τη διάρκεια της Γιορτής Αρίστων. Τα μέλη της ΕΑΚ έχουν το αποκλειστικό δικαίωμα ανάδειξης των κορυφαίων αθλητών, αθλητριών και ομάδων της χρονιάς.

Από το 2020 η ΕΑΚ διοργανώνει και τα Δημοσιογραφικά Βραβεία, στα οποία αναδεικνύονται άριστες δημοσιογραφικές εργασίες του έτους που πέρασε.

Χορηγοί
-------

Μέγας Χορηγός της ΕΑΚ είναι η ΟΠΑΠ Κύπρου.

Χρυσοί Χορηγοί και Υποστηρικτές είναι οι Cytavision, Unicars, Bank of Cyprus.

Χορηγοί και Υποστηρικτές είναι οι Hercules, CNP Cyprialife, Psaltis Auto Parts, Υπεραγορές ΑΛΦΑΜΕΓΑ, Carlsberg.

Παραπομπές
----------

1. ↑  «ΧΡΟΝΙΑ ΠΟΛΛΑ ΕΑΚ! 49 χρόνια από την ίδρυση της». Ανακτήθηκε στις 23 Ιανουαρίου 2023.
2. ↑  «Και η ΕΑΚ για Λαγούδη». *Sportime*. Ανακτήθηκε στις 23 Ιανουαρίου 2023.
3. ↑  «Η Ιστορία της Ε.Α.Κ.». *Ένωση Αθλητικογράφων Κύπρου*. Ανακτήθηκε στις 23 Ιανουαρίου 2023.
4. ↑  «Θλίψη για το χαμό του Ντίνου Κωνσταντινίδη». *www.sigmalive.com*. Ανακτήθηκε στις 23 Ιανουαρίου 2023.
5. ↑  Βασιλείου, Παναγιώτης (4 Δεκεμβρίου 2019). «Σε κλίμα συγκίνησης η εκδήλωση απονομής Βραβείου Αθλητικής Προσφοράς του ΑΚΕΛ (Φώτος)» (στα Αγγλικά). Ανακτήθηκε στις 23 Ιανουαρίου 2023.
6. ↑  «Who is Who: Ζαχαρίας Κυριάκου – Δήμαρχος Έγκωμης». *www.brief.com.cy* (στα Αγγλικά). Ανακτήθηκε στις 23 Ιανουαρίου 2023.
7. ↑  Χήρα, Άντρια. «Το αντίο του Παναγιώτη Φελλούκα | News». *www.sigmalive.com*. Ανακτήθηκε στις 23 Ιανουαρίου 2023.
8. ↑  SigmaliveSports. «ΕΑΚ: Νέος πρόεδρος ο Ηρόδοτος Μιλτιάδους | News». *www.sigmalive.com*. Ανακτήθηκε στις 23 Ιανουαρίου 2023.
9. ↑  «Ταμίας της AIPS Europe εξελέγη ο Ηρόδοτος Μιλτιάδους | Goal News Cy». *goal.philenews.com*. Ανακτήθηκε στις 23 Ιανουαρίου 2023.
10. ↑  «Διοικητικό Συμβούλιο 2021-2024». *Ένωση Αθλητικογράφων Κύπρου*. Ανακτήθηκε στις 23 Ιανουαρίου 2023.
11. ↑  Σουτζιης, Πετρος. «Στις 12 Ιανουαρίου 2023 θα διεξαχθεί η 50ή Γιορτή των Αρίστων της ΕΑΚ» (στα Αγγλικά). Ανακτήθηκε στις 23 Ιανουαρίου 2023.
12. ↑  «ΒΡΑΒΕΥΣΗ ΑΡΙΣΤΩΝ ΑΘΛΗΤΩΝ ΕΑΚ - 1979». *ΒΡΑΒΕΥΣΗ ΑΡΙΣΤΩΝ ΑΘΛΗΤΩΝ ΕΑΚ - 1979*. Ανακτήθηκε στις 23 Ιανουαρίου 2023.
13. ↑  «Η Γιορτή των Αρίστων». *Ένωση Αθλητικογράφων Κύπρου*. Ανακτήθηκε στις 23 Ιανουαρίου 2023.
14. ↑  Κατσαρός, Αντώνης (17 Νοεμβρίου 2022). «Βραβεύθηκαν οι νικητές των Γ' Δημοσιογραφικών Βραβείων της ΕΑΚ». *Super Sport FM*. Ανακτήθηκε στις 23 Ιανουαρίου 2023.
15. ↑  «Χορηγοί». *Ένωση Αθλητικογράφων Κύπρου*. Ανακτήθηκε στις 23 Ιανουαρίου 2023.

Εξωτερικοί σύνδεσμοι
--------------------

* Επίσημη ιστοσελίδα
* Η σελίδα της ΕΑΚ στο Facebook
* Ο λογαριασμός της ΕΑΚ στο Twitter
* Ο λογαριασμός της ΕΑΚ Instagram
* Το κανάλι της ΕΑΚ στο Youtube